**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2020 M. liepos 23 D. SPRENDIMO NR. B1-212 „DĖL MOLĖTŲ RAJONO SAVIVALDYBei nuosAvybės teise priklausančio žemės sklypo nuomos“ PAKEITIMO**

2023 m. lapkričio 30 d. Nr. B1-263

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 16 straipsnio 1 dalimi, 63 straipsnio 2 dalimi, Lietuvos Respublikos žemės įstatymo 14 straipsnio 2 dalimi, 18 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lietuvos Respublikos viešojo administravimo įstatymo 16 straipsnio 1 dalies 2 punktu, atsižvelgdama įuždarosios akcinės bendrovės „Gerugnė“ 2023 m. lapkričio 20 d. raštą „Dėl viešbučio (Ąžuolų g. 8, Molėtai) statybų termino pratęsimo“,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės tarybos 2020 m. liepos 23 d. sprendimą Nr. B1-212 „Dėl Molėtų rajono savivaldybei nuosavybės teise priklausančio žemės sklypo nuomos“ ir 4.3 papunktį išdėstyti taip:

„4.3. nuomininkas privalo ne vėliau kaip iki 2024 m. birželio 30 d. užbaigti pastato ir inžinerinių statinių statybos bei įrenginių montavimo darbus ir pateikti Molėtų rajono savivaldybės administracijai teisės aktų nustatyta tvarka išduotą statybos užbaigimo akto ir Nekilnojamojo turto registro centrinio duomenų banko išrašo, įrodančio atliktus statinių statybos ir įrenginių montavimo darbus, kopijas. Dėl objektyvių, nuo nuomininko nepriklausančių priežasčių, šis terminas gali būti pratęstas šalių raštišku susitarimu, prieš tai gavus Molėtų rajono savivaldybės tarybos sutikimą;“.

2. Pripažinti netekusiu galios Molėtų rajono savivaldybės tarybos 2022 m. birželio 30 d. sprendimą Nr. B1-153 „Dėl Molėtų rajono savivaldybei nuosavybės teise priklausančio žemės sklypo nuomos“ pakeitimo“.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika